
4 дни / 3 нощувки
Дати: 11-14.03.2026 г.      
1 Ден /11.03.2026/ Отпътуване в 07.00 ч. от Терминал 2 на летище София с полет на авиокомпания " България еър" за Париж. Пристигане в 09.00 ч. на летище Шарл дьо Гол. Трансфер с автобус до Париж за панорамна обиколка с екскурзовод на български език, която разкрива най-емблематичните символи на френската столица: Триумфалната арка – величествен паметник на френската военна слава; площад Трокадеро – най-добрата панорамна гледка към града; Айфеловата кула – световният символ на Париж; мост Алма и мост Александър III – изящни мостове над река Сена; Домът на инвалидите – военен ансамбъл и гробница на Наполеон; Пти Пале и Гран Пале – архитектурни шедьоври от епохата на Бел епок; булевард Шанз-Елизе – най-известният булевард в света; площад Конкорд – историческо място от времето на Френската революция; Лувърът – най-големият художествен музей в света; Ил дьо ла Сите – люлката на Париж; Нотр Дам – готическата катедрала „Света Богородица“; Латинският квартал – интелектуалното сърце на града, и Пантеонът – мавзолей на великите личности на Франция. Трансфер до хотела. Настаняване (след 14.00 ч.). Пешеходна обиколка на централен Париж . Свободно време . Нощувка.
2 Ден /12.03.2026/ Париж – Версай 
Закуска. Полудневна екскурзия до двореца "Версай" – дворецът на Краля Слънце Луи ХІV: Големите апартаменти и огледалната зала. Разходка в градините на замъка (при подходящи метеорологични условия).  Свободно време. Нощувка.

3 Ден /13.03.2026/ Посещение на Salon des Seniors
Закуска. Отпътуване с градски транспорт към изложбения център Porte de Versailles, където се провежда Salon des Seniors – най-голямото изложение във Франция, посветено на активния живот на хората над 50 години. Посещение на Salon des Seniors. Свободно време за разглеждане на изложбените зали, щандове и тематични зони. Връщане в хотела. Пешеходна обиколка. Свободно време. Нощувка

4 Ден /14.03.2026/ Закуска (сух пакет). Трансфер до летище Шарл дьо Гол. Отпътуване за България в 10.10 ч. с полет на авиокомпания " България еър ". Пристигане на Терминал 2 на летище София в 13:55 ч.
 ЗАБЕЛЕЖКА: Възможна е промяна в поредността на посещаваните обекти в зависимост от преценката на екскурзовода, сезоните промени в работното време на туристическите обекти и полетно разписание.

